་འཛིན་རྣམས་ཀྱི་བདེན་པས་གནོད་བྱེད་དགྲ་བགེགས་འབྱུང་པོ་ཐམས་ཅད་ཚོགས་ཐ་མའི་ལིངྒ་འདི་དང་གཉིས་སུ་མེད་པར་ཁུག་ཅིག༔ ཨོཾ་བཛྲ་ཨངྐུ་ཤ་ཡ་དགྲ་བགེགས་ནྲྀ་ཏྲི་མཱ་ར་ཡ་ཛ་ཛཿ «བདུན་པ་ཕུར་བུ་ཐོགས་ལ༔» ཧཱུྃ༔ ཀ་དག་ཆོས་སྐུའི་ཐུགས་ཀ་ནས༔ གཟི་བྱིན་ཐུགས་རྗེའི་ས་བོན་འཕྲོས༔ གནས་འགྱུ་དྲན་རིག་ཕུར་བུ་འདི༔ ཁྱབ་བརྡལ་གཉུག་མའི་ངང་གིས་བསྒྲིལ༔ རྩོལ་བ་གཞོམ་པའི་སྟོབས་ཀྱིས་འདེབས༔ སྒྲོལ་ཅིག་མ་རིག་བདུད་ལ་ཡ༔ གཏུབ་བོ་དུག་ལྔ་དབྱིངས་སུ་སྒྲོལ༔ ཡེ་ཤེས་ཆེན་པོའི་ལས་མཛོད་ཅིག༔ ཨོཾ་བཛྲ་ཀཱི་ལ་ཡ་ཧ་ལ་པཉྩ་མཱ་ར་ཡ་རྦད་རྦད༔ «བརྒྱད་པ་གཏུབ་ཅིང་འབུལ་བ་ནི༔» ཧོཿ བློ་འདས་ཁྱོན་ལྟར་ཡངས་པའི་ཞལ་ཕྱེས་ཤིག༔ རྒྱུད་དྲུག་དུག་ལྔ་བསྒྲལ་བའི་ཤ་ཁྲག་འབུལ༔ ཨ་འཐས་འཁྱམས་པའི་སེམས་ཅན་མ་ལུས་པ༔ བྱང་ཆུབ་འཐོབ་ཕྱིར་དགྱེས་པར་བཞེས་སུ་གསོལ༔ ཨོཾ་ཨཱཿཧཱུྃ༔ གུ་རུ་དྷེ་ཝ་ཌཱཀྐི་ནཱི་སརྦ་ས་མ་ཡ་ཨི་དཾ་བྷ་ལིངྟ་མ་ཧཱ་མཱཾ་ས་ཙིཏྟ་རཀྟ་གོ་རོ་ཙ་ན་བ་སུ་ཏ་ཁཱ་ཧི༔ «དགུ་པ་ཚོགས་ལ་རོལ་པ་ནི༔» ཧོཿ རྡོ་རྗེ་རྒྱལ་པོ་དགོངས་སུ་གསོལ༔ དངོས་གྲུབ་འབྱུང་བའི་རྫས་ཆེན་མཆོག༔ རྨད་བྱུང་ཡོན་ཏན་ཀུན་ཚང་འདི༔ འདིར་འདུས་ཡ་མཚན་གནང་བར་སྩོལ༔ «རྡོ་རྗེ་སློབ་དཔོན་གྱིས༔» ཧོཿ གཟིགས་ཤིག་གསང་གསུམ་བླ་མེད་ཆོས༔ རོ་གཅིག་ཏིང་འཛིན་ཟས་མཆོག་འདི༔ བཟང་ངན་བླང་དོར་བྲལ་བར་སྤྱོད༔ རྟོག་མེད་ཡེ་ཤེས་ཨ་ལ་ལ་ཧོཿ «ཞེས་ཚོགས་ལ་རོལ་ཞིང་དགའ་སྟོན་དགྱེས་ཚུལ་རྒྱ་ཆེ་བར་བྱ༔ བཅུ་པ་ལྷག་མ་འབུལ་བ་ནི༔» ཧཱུྃ༔ དང་པོའི་ཕུད་བདག་བླ་མ་ཡི་དམ་ལྷ༔ བར་དུ་ཚོགས་ལ་མ་སྲིང་མཁའ་འགྲོ་དགྱེས༔ ཐ་མ་ལྷག་སྡུད་དབང་ཕྱུག་ལངྐ་གིང་༔ དཀྱིལ་འཁོར་མུ་རན་སྐྱོང་བའི་དམ་ཚིག་ཅན༔ ལ་ལ་དབྱིངས་ཕྱུག་ཡེ་ཤེས་མཁའ་འགྲོའི་ཚུལ༔ ལ་ལ་དམ་ཚིག་མཁའ་འགྲོ་ཤ་ཟའི་ཚུལ༔ ལ་ལ་སྨན་མོ་དུར་ཁྲོད་མ་མོའི་ཚུལ༔ ལ་ལ་བུད་མེད་རྒས་ཤིང་འཁོགས་པའི་ཚུལ༔ ལ་ལ་མདངས་ལྡན་སྨན་ཤར་བཙུན་མོའི་ཚུལ༔ ལ་ལ་ཡིད་འོང་མཛེས་ལྡན་བྲན་མོའི་ཚུལ༔ ལ་ལ་འདོད་སྲེད་སྨད་ཚོང་ནག་མོའི་ཚུལ༔ ལ་ལ་སྲིན་མོ་དུར་ཁྲོད་འདྲེ་མོའི་ཚུལ༔ ལ་ལ་འབར་མ་ཡམས་བདག་མ་མོའི་ཚུལ༔ ལ་ལ་གཅན་སྤྱང་དུར་བྱ་ཤ་རྔམ་ཚུལ༔ སྐུ་མདོག་མ་ངེས་དོན་ལ་ཆོས་སྐུ་ཡི༔ ཀློང་ལས་སྤྲུལ་པའི་མ་སྲིང་ཕྲ་མེན་མ༔ གནས་བཟང་དུར་ཁྲོད་འགྲིམ་ཞིང་རོ་ལ་ཟ༔ སྐྱེམས་བཟང་རཀྟ་འཐུང་ཞིང་རྒྱུ་མ་འདྲེན༔ གོས་བཟང་གཡང་གཞི་གྱོན་ཞིང་བྷནྡྷ་ཐོགས༔ རྣལ་འབྱོར་དྲོད་ཉུལ་རྟོགས་པའི་སྟངས་བྱེད་མ༔ སྒྱུ་འཕྲུལ་དབང་གིས་མི་བཟད་སྐུར་སྟོན་ཚོགས༔ དཀྱིལ་འཁོར་སྐྱོང་བའི་སྲུང་མ་དམ་ཚིག་ཅན༔ ལྷག་མ་བཀའ་ཡི་ཕ་འབབ་འདི་བཞེས་ལ༔ སྔོན་ཚེ་སློབ་དཔོན་པདྨའི་བཀའ་བཞིན་དུ༔ དགྲ་བགེགས་སྒྲོལ་ཞིང་བསྟན་པའི་བྱ་ར་མཛོད༔ ཨོཾ་མ་མོ་མ་ཏྲི་རེ་མ་ཏི་མུ་ཁ་ལི་ཙཎྜི་མ་བྷཀྵ་སི་ཨི་དཾ་བྷ་ལིངྟ་ཁ་ཁ་ཁཱ་ཧི༔ «དང་པོ་ཐུགས་དམ་བསྐུལ་བ་ནི༔» ཧཱུྃ༔ མི་མངོན་ཡེ་ཤེས་དབྱིངས་ཀྱི་ཕོ་བྲང་ནས༔ ཐུགས་རྗེའི་མངའ་བདག་སྟོབས་བཅུ་འགྱེད་པའི་ལྷ༔ ཐོག་མའི་སངས་རྒྱས་ཀུན་བཟང་སྣང་མཐའ་ཡས༔ རོལ་པ་ལས་བྱུང་འཕགས་མཆོག་སྤྱན་རས་གཟིགས༔ ཐུགས་རྗེ་ཆེན་པོ་འཁོར་འདས་ཟིལ་གནོན་གྱི༔ དཀྱིལ་འཁོར་གསང་བའི་ལྷ་ཚོགས་མ་ལུས་ཀུན༔ རང་བཞིན་དབྱིངས་ནས་ཐུགས་རྗེས་སྐུར་བཞེངས་ཤིག༔ བདུད་བཞི་ཉོན་མོངས་འདུལ་བའི་དུས་ལ་བབ༔ བདག་འཛིན་རུ་ཏྲ་འཇོམས་པའི་དུས་ལ་བབ༔ དུག་ལྔའི་དམག་དཔུང་བཟློག་པའི་དུས་ལ་བབ༔ མ་དག་རིགས་དྲུག་འདྲེན་པའི་དུས་ལ་བབ༔ འཁོར་བའི་ས་བོན་སྐེམ་པའི་དུས་ལ་བབ༔ སྲིད་འཁོར་སྐྱེ་སྒོ་གཅོད་པའི་དུས་ལ་བབ༔ བསྐུལ་ལོ་ཐུགས་རྗེའི་ལྕགས་ཀྱུའི་རྩལ་ཕྱུངས་ཤིག༔ དུ་མ་རོ་གཅིག་གཏོར་མ་འདི་བཞེས་ལ༔ ཁམས་གསུམ་སྟོང་ཞིང་སྡུག་བསྔལ་བྱང་གྱུར་ནས༔ བླ་མེད་འབྲས་བུ་ཐོབ་པའི་ཕྲིན་ལས་མཛོད༔ ཨོཾ་སརྦ་ཏ་ཐཱ་ག་ཏ་ཡ་བོ་དྷི་ཙིཏྟ་ས་མ་ཡ་ཨི་དཾ་བྷ་ལིངྟ་ཁཱ་ཧིཿ «གཉིས་པ་ཆད་མདོ་བྱ་བ་ནི༔ རྔ་རོལ་ཆེམ་པའི་སྒྲ་འབིར་ཞིང་༔» ཧཱུྃ༔ སྔོན་ཚེ་འདས་དུས་བསྐལ་པའི་དང་པོ་ལ༔ འོག་མིན་འཐུག་པོ་བཀོད་པའི་གནས་མཆོག་ཏུ༔ ཐོག་མའི་སངས་རྒྱས་དབྱིངས་ཕྱུག་ཡབ་ཡུམ་གཉིས༔ རིས་མེད་ཆོས་སྐུའི་དཀྱིལ་འཁོར་ཞལ་ཕྱེ་ཚེ༔ དུག་ལྔ་ཟིལ་གནོན་འགྱུ་བས་ཁས་བླངས་བཞིན༔ རང་རིག་ལྟ་བའི་གཏོར་མ་འདི་བཞེས་ལ༔ དབྱིངས་རིག་ཟང་ཐལ་ཕྲིན་ལས་འགྲུབ་པར་མཛོད༔ དེ་འོག་ཙིཏྟ་རི་བོ་ཏཱ་ལ་རུ༔ སྤྱན་རས་གཟིགས་དབང་དབྱངས་ཅན་རིག་མ་གཉིས༔ རྩལ་སྣང་ལོངས་སྐུའི་དཀྱིལ་འཁོར་ཞལ་ཕྱེ་ཚེ༔ ཕྱི་ནང་རོ་གཅིག་ཚོགས་དྲུག་ཁས་བླངས་བཞིན༔ ཀུན་ཏུ་ཤེས་པའི་གཏོར་མ་འདི་བཞེས་ལ༔ ཀ་དག་ཁྲེགས་ཆོད་མངོན་པའི་ཕྲིན་ལས་མཛོད༔ དེ་འོག་བྲག་དམར་ཨཱརྻ་པ་གླིང་དུ༔ རིག་འཛིན་ཆེན་པོ་པད་འབྱུང་ཡབ་ཡུམ་གྱིས༔ སློབ་མའི་དྭངས་མ་སངས་རྒྱས་ཡེ་ཤེས་ལ༔ དཀྱིལ་འཁོར་བཀའ་གཏད་ཁ་བྱང་འབོགས་པའི་ཚེ༔ མ་སྲིང་སྲུང་མས་ཁས་བླངས་དམ་བཅས་བཞིན༔ མཐུན་རྫས་བརྒྱན་པའི་གཏོར་མ་འདི་བཞེས་ལ༔ བྱིན་ཆེན་ཐུགས་རྗེ་མངོན་པའི་ཕྲིན་ལས་མཛོད༔ དེ་འོག་ལྔ་བརྒྱ་དུས་ཀྱི་ཐ་མ་ལ༔ སྦས་ཡུལ་པདྨ་ཤེལ་ཕུག་གནས་མཆོག་ཏུ༔ རྩ་གསུམ་གླིང་པ་གསང་བའི་མཁའ་འགྲོ་གཉིས༔ འཁོར་འདས་ཟིལ་གནོན་དཀྱིལ་འཁོར་ཞལ་ཕྱེ་ཚེ༔ གཟའ་ཀླུ་གཏེར་སྲུང་ཁས་བླངས་དམ་བཅས་བཞིན༔ ཤ་ཁྲག་དམར་གྱི་གཏོར་མ་འདི་བཞེས་ལ༔ ཟབ་ཆོས་བསྟན་པ་རྒྱས་པའི་ཕྲིན་ལས་མཛོད༔ ཧཱུྃ༔ ཐ་ཚིག་དམ་ལ་གནས་པ་ཡི༔ རིན་ཆེན་གཏེར་གྱི་སྲུང་མའི་ཚོགས༔ སྔོན་གྱི་ཁས་བླངས་མ་གཡེལ་བར༔ དམ་ཚིག་བཞིན་དུ་ཕྲིན་ལས་མཛོད༔ ཨོཾ་ཀྲོ་ཏ་ཀྲོ་ཏི་ཌཱཀྐ་ཌཱཀྐི་སརྦ་བྷ་ལིངྟ་ཁ་ཁ་ཁཱ་ཧི༔ «གསུམ་པ་བརྟན་མ་སྐྱོང་བ་ནི༔» ཧཱུྃ༔ དབང་ཆེན་རྔམ་པའི་དཀྱིལ་འཁོར་དུ༔ དམ་ཚིག་བཀའ་ལ་བཞག་པ་ཡི༔ འཇིག་རྟེན་སྐྱོང་བའི་བརྟན་མ་སྨན༔ མ་སྲིང་ཡ་མ་བཅུ་གཉིས་པོ༔ སྣ་ཚོགས་མ་ངེས་རྟ་ལ་ཆིབས༔ ཕྱུང་རྡེག་མཚོན་ཆ་ཕྱག་ན་ཐོགས༔ ལྷབ་ལྷུབ་མང་པོའི་རྒྱན་དང་ལྡན༔ སིལ་སྙན་གཡེར་ཁའི་སྒྲ་ཆེན་སྒྲོག༔ རྒྱངས་གླུ་བཤུགས་སྒྲ་དི་རི་རི༔ དུར་ཁྲོད་གནས་བརྒྱད་ཉུལ་མཛད་མ༔ དམ་ཚིག་ཅན་གྱི་ཚོགས་ཁང་སྲུང་༔ དམ་ཉམས་དགྲ་བགེགས་ཆམ་ལ་འབེབས༔ བོད་ཁམས་སྐྱོང་མཛད་བཅུ་གཉིས་ཀྱིས༔ དམར་གྱི་གཏོར་མ་འདི་བཞེས་ལ༔ གདུག་པའི་དགྲ་བགེགས་ཆམ་ལ་ཕོབ༔ བཅོལ་བའི་ཕྲིན་ལས་འགྲུབ་པར་མཛོད༔ ཨོཾ་མ་མ་ཏིང་ཏིང་ཤག་ཤག་ལེ་ལེ་ཏཾ་ཏཾ་ཛ་ཛ་ཨི་དཾ་བྷ་ལིཾ་ཏ་ཁ་ཁ་ཁཱ་ཧི༔ «བཞི་པ་དངོས་གྲུབ་བླང་བ་ནི༔» ཧཱུྃ༔ སྐྱེ་མེད་ཀློང་ཡངས་ཆོས་དབྱིངས་ཕོ་བྲང་ནས༔ འཁོར་འདས་ཟིལ་གནོན་རྩ་གསུམ་ལྷ་ཡི་ཚོགས༔ བྱིན་རླབས་ཐུགས་རྗེའི་སྤྲིན་ཆེན་རྒྱུད་བསྐུལ་ལ༔ འཆི་མེད་ཚེ་དཔལ་འཛད་མེད་ནོར་གྱིས་ཕྱུག༔ ཟབ་ཆོས་རྒྱས་ཤིང་སྙན་དང་གྲགས་པའི་གཏམ༔ ཁམས་གསུམ་དབང་སྡུད་མཐུ་སྟོབས་རྩལ་གྱི་མཆོག༔ སྒྲུབ་པའི་རིག་འཛིན་རྣལ་འབྱོར་བདག་ལ་སྩོལ༔ མཆོག་ཐུན་ཐོབ་ཅིང་དབང་བཞི་བསྐུར་དུ་གསོལ༔ ཨོཾ་གུ་རུ་རཏྣ་ཨཱརྻ་ལོ་ཀི་ཤྭ་ར་ཌཱཀྐི་ཧ་རི་ནི་ས་སརྦ་སིདྡྷི་ཕ་ལ་ཧོཿ «དབང་བླང་ཞིང་དངོས་གྲུབ་ཞུ༔ ལྔ་པ་རྟ་བྲོ་བྱ་བ་ནི༔» ཧཱུྃ༔ སྔོན་ཚེ་དབང་ཆེན་མཁའ་དབྱིངས་སུ༔ ཁྲོ་རྒྱལ་འདུས་པའི་བྲོ་བརྡུངས་པས༔ མཚན་འཛིན་རུ་ཏྲ་རྩད་ནས་བཤིག༔ དེ་འོག་ཟིལ་གནོན་དཀྱིལ་འཁོར་དུ༔ རིགས་བཞི་གིང་ཆེན་བྲོ་བརྡུངས་པས༔ ལོག་ལྟ་བར་ཆོད་རྡུལ་དུ་བརླག༔ ད་ལྟ་རིག་འཛིན་སྔགས་འཆང་བྲོ༔ དམ་སྲི་བསྒྲལ་བའི་ཞིང་གདན་དུ༔ དྲག་སྔགས་ནུས་སྟོབས་བྲོ་རྡུང་ངོ་༔ གཡས་པ་ཟ་བྱེད་ཁྲོ་བོའི་བྲོ༔ གཡོན་པ་གསོད་བྱེད་མ་མོའི་བྲོ༔ གཉིས་མེད་ཧེ་རུ་ཀ་པའི་བྲོ༔ དུག་ལྔའི་བག་ཆགས་མགོ་ལ་ཆེམ༔ ནམ་ཡང་ལྡང་བར་མ་གྱུར་ཅིག༔ ཨོཾ་རུ་ཏྲ་སཏྭཾ་བྷ་ཡ་ནན༔ ཨ་མུ་ཀ་སཏྭཾ་བྷ་ཡ་ནན༔ ཧ་ལ་པཉྩ་སཏྭཾ་བྷ་ཡ་ནན༔ མཱ་ར་ཡ་སཏྭཾ་བྷ་ཡ་ནན༔ «ཞེས་འཁྲབ་ཅིང་རྡོ་རྗེ་རྒྱ་གྲམ་གྱིས་མནན༔ དེ་ནས་གཏོར་གཞོང་ཁ་ཡར་སློང་ཞིང་མེ་ཏོག་འཐོར༔ དྲུག་པ་ཚེ་འགུགས་པ་ནི༔ མདའ་དར་དང་ཚེ་ཆང་ཐོགས་ལ༔» ཧཱུྃ༔ ཚེ་ཡི་བདག་པོ་འཆི་མེད་དབང་གི་ལྷ༔ དེང་འདིར་སྒྲུབ་པའི་རིག་འཛིན་བདག་ཅག་ལ༔ འཇའ་ལུས་རྡོ་རྗེ་ཚེ་ཡི་སྲོག་སྒྲུབ་ཅིང་༔ རིག་མ་མཁའ་འགྲོ་ཌཱཀྐི་མཆེད་ལྔ་ཡིས༔ སྟེང་འོག་ཕྱོགས་བཅུ་ཀུན་གྱི་བཅུད་བསྡུས་ལ༔ སྒྲུབ་པོའི་ལུས་ལ་འོད་དཔུང་ལྟེམ་གྱིས་ཐིམ༔ ཨོཾ་གུ་རུ་ཌཱཀྐི་ཨཱ་ཡུརྫྙཱ་ན་པདྨ་དྷ་ར་ཧྲཱི་སརྦ་སིདྡྷི་ཕ་ལ་ཧཱུྃ༔ «ཞེས་དབང་བླང་ཞིང་ཚེ་དཔལ་ཐམས་ཅད་འདུས་པར་བསམ༔ བདུན་པ་བཀྲ་ཤིས་བྱ་བ་ནི༔» ཧཱུྃ༔ ཆོས་སྐུའི་བཀྲ་ཤིས་སྣང་མཐའ་འོད་མི་འགྱུར༔ ཀ་དག་རང་རིག་མངོན་གྱུར་བཀྲ་ཤིས་ཤོག༔ ལོངས་སྐུའི་བཀྲ་ཤིས་འཕགས་མཆོག་སྤྱན་རས་གཟིགས༔ འགྲོ་ཀུན་བྱང་ཆུབ་ཐོབ་པའི་བཀྲ་ཤིས་ཤོག༔ སྤྲུལ་སྐུའི་བཀྲ་ཤིས་རིག་འཛིན་པདྨ་འབྱུང་༔ ཚེ་རབས་གཏན་གྱི་སྐྱབས་སུ་བཀྲ་ཤིས་ཤོག༔ ཡི་དམ་བཀྲ་ཤིས་རྟ་མཆོག་དབང་གི་རྒྱལ༔ མཆོག་ཐུན་དངོས་གྲུབ་འབྱུང་བའི་བཀྲ་ཤིས་ཤོག༔ མཁའ་འགྲོའི་བཀྲ་ཤིས་དབྱངས་ཅན་མཚོ་རྒྱལ་མས༔ རྟེན་འབྲེལ་སྣ་ཚོགས་འཆར་བའི་བཀྲ་ཤིས་ཤོག༔ ཆོས་སྐྱོང་བཀྲ་ཤིས་ཀི་ཀང་རཱ་ཧུ་ལས༔ དགྲ་བགེགས་ཚར་བར་གཅོད་པའི་བཀྲ་ཤིས་ཤོག༔ གཏེར་སྲུང་བཀྲ་ཤིས་གསང་བ་འོད་ལྡན་མས༔ ཟབ་གཏེར་མཐར་ཕྱིན་རྒྱས་པའི་བཀྲ་ཤིས་ཤོག༔ ཟབ་རྒྱའི་བཀྲ་ཤིས་པདྨ་ཤེལ་གྱི་ཕུག༔ གནས་བརྟན་བྱིན་ཆེན་འབེབས་པའི་བཀྲ་ཤིས་ཤོག༔ ལོ་ཡི་བཀྲ་ཤིས་སྲ་བརྟན་ལྕགས་གླང་ལོ༔ བརྒྱུད་འཛིན་མི་གཡོ་བརྟན་པའི་བཀྲ་ཤིས་ཤོག༔ ཟླ་བའི་བཀྲ་ཤིས་སྤྲེའུ་བྱང་ཆུབ་ལོ༔ བཤད་སྒྲུབ་སྤེལ་བའི་ཡུལ་གླིང་བཀྲ་ཤིས་ཤོག༔ ཞག་གི་བཀྲ་ཤིས་ཉེར་ལྔ་ཆུ་ཚོད་རྟ༔ གེགས་མེད་མཐའ་རུ་ཕྱིན་པའི་བཀྲ་ཤིས་ཤོག༔ ཞལ་རྒྱས་བཀྲ་ཤིས་ཟླ་ཚེས་བཅུ་ཡི་ཉིན༔ སྔགས་བསྟན་གངྒཱའི་རྒྱུན་ལྟར་བཀྲ་ཤིས་ཤོག༔ «བརྒྱད་པ་དཀྱིལ་འཁོར་བསྡུ་བ་ནི༔» ཧོཿ ཀློང་ཡངས་རྒྱལ་བ་རབ་འབྱམས་ལོངས་སྐུའི་ཞིང་༔ སྣ་ཚོགས་སྒྱུ་མ་ཆོ་འཕྲུལ་དཀྱིལ་འཁོར་ལྷ༔ རང་བྱུང་རང་ཤར་རིག་པའི་ཀློང་དུ་བསྡུ༔ སྐྱེ་མེད་ཀ་དག་ཟང་ཐལ་ངོ་བོར་ཨཱཿ «ཞེས་པས་དཀྱིལ་འཁོར་བསྡུ༔ དགུ་པ་བསྔོ་བ་ནི༔» ཧོ༔ བསྔོ་བྱ་ཆོས་དབྱིངས་ཡེ་གྲོལ་ལྟ་བའི་ཀློང་༔ བསྔོ་བྱེད་གནས་ལུགས་དྲན་པ་རིག་པའི་རྒྱལ༔ བསྔོ་ཡུལ་འཁོར་འདས་བདག་གཞན་བློ་ལས་འདས༔ བསྔོ་འབྲས་ཀ་དག་མཐའ་བྲལ་ངང་དུ་བསྔོ༔ དམིགས་མེད་བསྔོ་བས་འཁོར་གསུམ་ཡོངས་དག་ཤོག༔ «བཅུ་པ་སྨོན་ལམ་ནི༔» ཧོཿ བདག་འཛིན་རུ་ཏྲ་སྲིད་པའི་འཁྲུལ་འཁོར་གྱིས༔ མྱོང་བཞིན་འཁོར་བའི་སྡུག་བསྔལ་རིགས་དྲུག་ཚོགས༔ ལེགས་པར་སེལ་མཛད་ས་གསུམ་སྐྱེ་དགུའི་མཆོག༔ མགོན་མཛད་རྒྱལ་དབང་པདྨ་ཀཱ་ར་ཡི༔ གོ་འཕང་གྲུབ་སྟེ་དོན་གཉིས་མཐར་ཕྱིན་ནས༔ མ་འོངས་རྔ་ཡབ་དཔལ་རིའི་ཞིང་ཁམས་སུ༔ རིག་འཛིན་རྒྱལ་བའི་སྲས་སུ་འཁྲུངས་པར་ཤོག༔ «ཅེས་བསྔོ་སྨོན་རྒྱས་པ་བྱ་ཞིང་༔ རྟེན་འབྲེལ་རྣམ་བཞིའི་སྒོ་ནས་བྱང་སེམས་རྒྱུད་དང་ལྡན་པར་བྱ༔» ས་མ་ཡ༔ «ཨེ་མ༔ ཁོ་བོ་བདག་འདྲ་པདྨ་འབྱུང་གནས་ཀྱིས༔ མ་འོངས་བརྒྱུད་འཛིན་བོད་འབངས་སྐྱོབ་བྱེད་པའི༔ ཐར་ལམ་ཐེམ་སྐས་ཐུགས་རྗེའི་ལྕགས་ཀྱུའི་མཆོག༔ འཇིག་རྟེན་དབང་ཕྱུག་འཁོར་འདས་ཟིལ་གནོན་གྱི༔ སྒྲུབ་པའི་ལས་བྱང་སྙིང་ཐིག་ཟབ་མོའི་ཆོས༔ འབྲེལ་ཚད་དོན་ལྡན་སྙིང་གི་བྱང་བུ་འདི༔ དབང་གི་མཁའ་འགྲོ་ཡེ་ཤེས་མཚོ་རྒྱལ་དང་༔ གནུབས་ཀྱི་ལོ་ཙཱ་སངས་རྒྱས་ཡེ་ཤེས་རྩལ༔ གསང་བའི་ཌཱཀྐི་དྷེ་ཝ་དྷ་རར་གདམས༔ ད་ལྟ་སྤེལ་བའི་གནས་མིན་མ་འོངས་ལ༔ ཚེ་ལ་ལོང་མེད་ལྔ་བརྒྱ་ཐ་མའི་དུས༔ སེམས་ཅན་སྡུག་བསྔལ་མི་དགེའི་ལས་ལ་སྤྱོད༔ དགེ་བའི་འབྲས་བུ་དབེན་ཞིང་ཁྱད་དུ་གསོད༔ ཆོས་མེད་དྲེད་པོ་སྟོང་ལྟ་ཧམ་ཞིང་ཞེན༔ ལས་སུ་དམག་འཁྲུག་ཟས་སུ་ཤ་ཁྲག་སྤྱོད༔ གཏམ་དུ་རྫུན་སྨྲ་ངོ་ཚའི་ཁྲེལ་ཀྱང་བྲལ༔ དེ་བཞིན་མ་འོངས་ཉི་ཤུ་དུས་ཀྱི་རྟགས༔ ཅི་བཞིན་ཤར་ཏེ་ལོ་ཟླ་མཐུན་པའི་ཚེ༔ དྲང་སྲོང་རྒྱལ་པོ་ཀི་ཀང་རཱ་ཧུ་ལ༔ ཀླུ་སྨན་ཆེན་མོ་གསང་བ་འོད་ལྡན་གྱིས༔ ཟབ་ཆོས་སྙིང་ཐིག་འཁོར་འདས་ཟིལ་གནོན་འདི༔ མ་འོངས་ཐུགས་སྲས་པདྨའི་མིང་དང་སྤྲོད༔ དཔལ་གྱི་ཤེལ་ཕུག་མི་ནུབ་ཨ་ཐཾ་རྒྱ༔ སྐལ་མེད་ལག་ཏུ་མ་ཤོར་ས་མ་ཡ༔» «གཏེར་རྒྱ༔ སྦས་རྒྱ༔ ཟབ་རྒྱ༔ གསང་རྒྱ༔ གཏད་རྒྱ༔ ཐེམ་རྒྱ༔ མི་ནུབ་རྒྱ༔ བདག་འདྲ་ཨོ་རྒྱན་རྩ་གསུམ་གླིང་པས་ལྕགས་གླང་ལོར་སྤྲེལ་ཟླའི་ཉེར་ལྔ་ཉིན་ཁྲོམ་སུམ་བརྒྱ་སྐོར་དང་བཅས་ནས་གདན་དྲངས་ཤིང་༔ གསང་སྔགས་ཆོས་གླིང་དུ་ཤོག་སེར་ཌཱཀྐིའི་ཚོན་བཞི་པ་གཅིག་ནས་དག་པར་ཕབ་པ་དགེ་ལེགས་འཕེལ། སླར་ཡང་དཔལ་ལྡན་སྟག་ལུང་ཐང་པའི་གདན་ས་རི་བོ་ཆེ